
Rijeka,  01. srpnja 2026.  

Povjerenstvo za provedbu Javnog natječaja za radno mjesto Stručni suradnik na određeno vrijeme – 1 izvršitelj, dana 01. srpnja 2026. godine upućuje 
 
POZIV NA PISANI I USMENI DIO TESTIRANJA
kandidatima koji su podnijeli pravovremene i uredne prijave, te koji ispunjavaju propisane formalne uvjete iz javnog natječaja

Pisano i usmeno testiranje se provode u cilju prethodne provjere znanja i sposobnosti kandidata koji ispunjavaju formalne uvjete iz javnog natječaja za prijam u radni odnos.
Pisano testiranje će se održati
dana 08. srpnja 2026. godine s početkom u 09,00 sati
u dvorani Povjerenstva u Gradskom kazalištu lutaka Rijeka, Ulica Blaža Polića 6, Rijeka
Svi kandidati dužni su sa sobom imati važeću identifikacijsku ispravu.
Smatrat će se da je kandidat koji nije pristupio testiranju, povukao prijavu na javni natječaj i više se neće smatrati kandidatom.
Pravila  testiranja:
Testiranje će se provesti na sljedeći način:
1.  Pisana provjera znanja
 – provjera poznavanja medijske i komunikacijske kulture te općeg poznavanja područja umjetnosti, kulture i odgoja i obrazovanja. 
Po dolasku na provjeru znanja od kandidata će biti zatraženo predočavanje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, osobe koje ne ispunjavanju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje ili su podnijele nepravovremenu i neurednu prijavu.
Po utvrđivanju identiteta i svojstva kandidata započet će se s testiranjem.
Za vrijeme testiranja kandidatu nije dopušteno koristiti se propisima, literaturom, bilješkama, mobilnim telefonom, razgovarati s drugim kandidatima i ometati na bilo koji način tijek testiranja. Kandidat koji postupa suprotno navedenim zabranama bit će udaljen s testiranja i smatrat će se da je odustao od testiranja.
Za pisanu provjeru znanja kandidatima će biti podijeljena pitanja za provjeru znanja koja su jednaka za sve kandidate.
Pisana provjera znanja ukupno traje 60 minuta.

2. Razgovor (intervju)
Na razgovor (intervju) će se pozvati svi kandidati koji su pristupili i zadovoljili na pisanoj provjeri znanja.
Razgovori s kandidatima (intervju) će se održati 
                                        dana 09. srpnja 2026. godine
u prostorijama Kazališta na adresi Blaža Polića 6, Rijeka s početkom u 13,00 sati.

Kandidati koji ispunjavaju formalne uvjete iz javnog natječaja bit će pozvani na provjeru znanja putem telefona ili e-maila.


Povjerenstvo za provedbu javnog natječaja

